WORK ร่าเริง Q3/58 กำไรพุ่ง 126% หลังรายได้เพิ่ม-ต้นทุนลด
WORK เผยงบฯ Q3/58 กำไรโต 126% โดยงบฯ Q3/58 มีกำไรสุทธิ 58.54 ลบ. เพิ่มขึ้น 126% จากปีก่อนที่มีกำไร 25.89 ลบ. ขณะที่ งวด 9 เดือนมีกำไร 155.76 ลบ. เพิ่มขึ้น 34% จากปีก่อนที่มีกำไร 34.85 ลบ. เนื่องจากรายได้จากการจัดคอนเสิร์ต-ละครเวทีเพิ่มขึ้น และบริษัทมีต้นทุนค่าเช่าที่ออกอากาศในสถานีโทรทัศน์อื่นลดลง
15 พ.ย. 2558

บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 58.54 ล้านบาท หรือมีกำไรสุทธิ 0.14 บาทต่อหุ้น เพิ่มขึ้น 126% จากช่วงเดียวกันของปีก่อนที่มีกำไรสุทธิ 25.89 ล้านบาท หรือมีกำไรสุทธิ 0.07 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 155.76 ล้านบาท หรือ 0.38 บาทต่อหุ้น เพิ่มขึ้น 34% จากช่วงเดียวกันของปีก่อนที่มีกำไรสุทธิ 34.85 ล้านบาท หรือ 0.09 บาทต่อหุ้น
สำหรับผลการดำเนินในไตรมาส 3  ที่มีกำไรเพิ่มขึ้น เป็นผลมาจากรายได้จากการจัดคอนเสิร์ตและละครเวทีเพิ่มขึ้น รวมถึงต้นทุนลดลง เนื่องจากบริษัทมีต้นทุนค่าเช่าเวลาออกอากาศลดลงตามจำนวนรายการของบริษัทที่ออกอากาศในสถานีโทรทัศน์อื่นลดลง